मुख्यमंत्री को कहा- जिस कुर्सी पर बैठे हैं, उसे बड़े भाई ने गिफ्ट में दिया
CM Bhagwant Mann VS Navjot Singh Sidhu; Navjot Kaur Tweet CM Chair - पंजाब CM मुख्यमंत्री भगवंत मान और कांग्रेस नेता नवजोत सिंह सिद्धू के बीच में शादियों को लेकर शुरू हुए ट्वीट वॉर में अब डॉ. नवजोत कौर ने एक और ट्वीट किया है
पंजाब CM मुख्यमंत्री भगवंत मान और कांग्रेस नेता नवजोत सिंह सिद्धू के बीच में शादियों को लेकर शुरू हुए ट्वीट वॉर में अब डॉ. नवजोत कौर ने एक और ट्वीट किया है। जिसमें उन्होंने CM मान को मिली मुख्यमंत्री की कुर्सी पर तंज कसा है। डॉ. नवजोत कौर के अनुसार यह कुर्सी CM मान को नवजोत सिंह सिद्धू के कारण मिली है।
इस ट्वीट में डॉ. नवजोत ने विधानसभा चुनाव 2022 से पहले नवजोत सिंह सिद्धू की दिल्ली के CM और AAP सुप्रीमो अरविंद केजरीवाल से उनकी मुलाकातों का जिक्र भी किया है। यह वही दौर था, जब, नवजोत सिंह सिद्धू के AAP में जाने की बातें होने लगी थीं।
नेता ने चाहा था कि नवजोत पंजाब का नेतृत्व करें​​
डॉ. नवजोत कौर ने ट्वीट में कहा- CM, भगवंत मान; चलिए आज मैं आपके खजाने में छिपे हुए एक रहस्य पर से पर्दा उठाती हूं। आपको पता होना चाहिए कि जिस सम्माननीय कुर्सी पर आप बैठे हैं, वह आपके बड़े भाई नवजोत सिद्धू ने आपको उपहार में दी है। आपके अपने सबसे वरिष्ठ नेता ने चाहा था कि नवजोत पंजाब का नेतृत्व करें।
केजरीवाल ने हमारे राज्य के लिए उनके जुनून के बारे में जानते हुए विभिन्न चैनलों के माध्यम से पंजाब का नेतृत्व करने के लिए उनसे संपर्क किया। सिर्फ इसलिए कि वह अपनी पार्टी के साथ विश्वासघात नहीं करना चाहते थे और सोचते थे कि जब पंजाब के उत्थान की रणनीति की बात आती है तो 2 मजबूत दिमाग वाले लोग आपस में भिड़ सकते हैं, उन्होंने आपको मौका दिया।
उनकी एकमात्र चिंता पंजाब का कल्याण है और उन्होंने इसके लिए अपना सब कुछ कुर्बान कर दिया है। आप सत्य के मार्ग पर चलते हैं और वह आपका समर्थन करेगा, लेकिन जिस क्षण आप विचलित होंगे वह आपको दाएं और बाएं निशाना बनाएगा। स्वर्णिम पंजाब राज्य उनका सपना है और वह इसे 24 घंटे जीते हैं।
शादियों को लेकर चल रहा है विवाद
नवजोत सिंह सिद्धू के CM भगवंत मान की दो शादियां करने के बयान के बाद से शुरू हुआ विवाद बढ़ता जा रहा है। दोनों एक दूसरे पर सवाल पर सवाल कर रहे हैं। इसी विवाद के बीच नवजोत सिंह सिद्धू की पत्नी डॉ. नवजोत कौर भी आ चुकी हैं। हालांकि, CM भगवंत मान की पत्नी डॉ. गुरप्रीत कौर ने अभी तक इसमें कोई दखल या बयान नहीं दिया है।
दूसरी शादी पर बयान के बाद मुख्यमंत्री ने भी ट्वीट कर नवजोत सिद्धू के पिता भगवंत सिंह सिद्धू की दो शादियों पर तंज कसा था। तभी, डॉ. नवजोत कौर ने इस विवाद के बीच अपना पहला ट‌्वीट किया था और साफ किया था कि नवजोत सिद्धू के पिता, (एडवोकेट जनरल पंजाब) भगवंत सिंह सिद्धू ने केवल एक ही शादी की थी।
ये खबर भी पढ़ें 
पंजाब CM और सिद्धू में ट्वीट वार:मुख्यमंत्री दो शादी वाले कमेंट पर नवजोत बोले- सैकड़ों सवालों का एक जवाब नहीं 
पंजाब प्रदेश कांग्रेस कमेटी के पूर्व प्रधान नवजोत सिंह सिद्धू और मुख्यमंत्री भगवंत मान के बीच ट्वीट वार शुरू हो गई है। मुख्यमंत्री भगवंत मान के भगवंत सिंह सिद्धू (नवजोत सिंह सिद्धू के पिता) की दो शादियों के कमेंट के बाद अब नवजोत सिंह सिद्धू ने दोबारा CM मान पर कमेंट किया है (पूरी खबर पढ़ें)